
REFERAT DE APROBARE
al proiectului de hotărâre privind participarea la Programul privind creşterea eficienţei energetice a infrastructurii de iluminat public și pentru aprobarea indicatorilor tehnico-economici, pentru  proiectul „Modernizare Sistem Iluminat Public în Comuna PÂRSCOV, Județul Buzău”

Doamnelor şi domnilor consilieri,

Inițierea prezentului proiect de hotărâre este motivată de necesitatea și oportunitatea includerii  investiției în cadrul Programul privind creşterea eficienţei energetice a infrastructurii de iluminat public pentru anul 2024.
În cadrul investiției se propune înlocuirea un număr de 369 de corpuri de iluminat neeficiente din comuna si adaugare pana la 600 de corpuri de iluminat inteligente (corpuri LED de 30 W),  precum și introducerea unui sistem de telegestiune ce permite un reglaj al fluxului luminos si monitorizarea acestora. 
Astfel corpurile de iluminat vor fi instalate pe console noi si sisteme de prindere cu toate accesoriile necesare.
Se estimează astfel o economie de energie de aproximativ 27,87% /an, față de situația existentă în acest moment. 
De asemenea, pentru realizarea investiției este necesar ca, în conformitate cu prevederile Ghidului de finanțare, Consiliul local să asigure o contribuție totalul cheltuielilor eligibile la care se adaugă și cheltuielile neeligibile ale proiectului.
Totodată, prin prezentul proiect de hotărâre se face un prim pas în vederea conformării la prevederile art. 3 alin. (4) din Legea nr. 51/2006, conform căruia serviciile de utilităţi publice sunt furnizate/prestate prin intermediul unor operatori sau al unor operatori regionali.
Față de considerentele de mai sus, SUPUN SPRE APOBARE Proiectul de hotărâre privind privind implementarea proiectului „Modernizare Sistem Iluminat Public în Comuna PÂRSCOV, Județul Buzău”, cu respectarea prevederilor din Ordonanta de urgenta nr. 57/2019 privind Codul administrativ, cu modificările și completările ulterioare, urgenta adoptarii rezultand din faptul ca finantarea proiectului se face pe baza criteriului „primul venit, primul servit” iar sesiunea AFM se deschide in perioada imediat urmatoare .


P R I M A R ,
Mihai Daniel

